До

......

......

***УВАЖАЕМА/И Г-ЖО/Г-Н ДИРЕКТОР,***

С настоящето писмо синдикалните членове на КНСБ към ………………… ………………………….(*име* *на предприятието/ институцията)* се включват в протестната кампания на КНСБ „Да защитим доходите от инфлацията и работните места в кризата!“.

От началото на година инфлацията се превърна в една от основните теми за тревога и притеснения, както за бизнеса, така и за домакинствата. Войната в Украйна задълбочи поскъпването на енергийните цени и допринесе за нов ръст на инфлацията и драстичното поскъпване на живота.

Кумулативният темп на инфлация следваше тенденция на ускорение и през месец август е вече 17.7%. Така инфлацията достигна връхна точка за последните две десетилетия, след като надхвърли високите нива от навечерието на световната финансова криза от 2008 г. По-високо ниво на инфлацията е измерено за последно през 1998 г. Българското население понесе тежките удари на драстичното поскъпване на жизнено важни стоки и услуги, като ХЛЯБ с 27.8%, ТОПЛОЕНЕРГИЯ с 29.7%, ДЪРВА с 69.1%, ПИТЕЙНА ВОДА с 16.8%, БЕНЗИНИ с 31.5%, ПРИРОДЕН ГАЗ с около 5 пъти.

Високите нива на инфлацията доведоха до реален спад на работните заплати. Средната работна заплата отчита годишен темп на нарастване през м. юни с 13.6%, който далеч изостава от достигнатата инфлация. От тук следва, че вече сме свидетели на реално обедняване и спад на покупателната способност на работещите.

Предвид горното синдикалните членове на КНСБ настояват за:

1. Увеличение на размера на работните заплати на работниците и служителите в ………………… ………………………….*(име на предприятието/ институцията)* с процент, достатъчен да покрие кумулативната инфлация в България от началото на 2022 г.
2. Незабавно откриване на процедура по преговори за договаряне на размера на работната заплата на работниците и служителите чрез колективен трудов договор.
3. ……. (*друго*)

Дата:…… С уважение:…………………

(……..……- Председател на СО на КНСБ)

**ПРОТЕСТ**